Ego Henricus, Dei gratia Eduensis episcopus, tam futuris quam presentibus notum facio quod Robertus de Sancta Columba concessit in jure perpetuo possidenda monachis Fonteneti, laudante uxore sua Luca et filiis suis, pro salute anime sue et illorum, VI jugera terre sub chimino prope vadum quod est ante domum prati et prata vicarrarum. Guerpivit etiam idem Robertus et uxor et filii sui, quicquid calumpniabantur in decima Marmanie, et in terris in finagio Marmanie, quas dicebant sibi accedisse a quodam Hyleranno et a quibusdam aliis. Recognitum quoque fuit in die qua hoc factum est per manum Andree, Montisbarri domini, quod pastura de Saigniaco communis erat Fontenetensibus. Dona quoque alia que fratribus fecerat de quibus et movebat injuste calumpniam guerpivit similiter ipse et uxor et filii, et juravit idem Robertus super altare Fanii quia nullam deinceps futuris temporibus super hec moveret calumpniam, quod filii sui affidaverunt, coram Hildierio de Birri et Rainaldo vicecomite, Rainaldo quoque decano Montis Barri, et Matheo de Curtenge.